Document ID: 31999D0301

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Απριλίου 1999 για τροποποίηση της απόφασης 87/257/ΕΟΚ σχετικά με τον πίνακα των εγκαταστάσεων των Ηνωμένων Πολιτειών της Αμερικής που εγκρίνονται για την εισαγωγή νωπών κρεάτων στην Κοινότητα και για τροποποίηση της απόφασης 79/542/ΕΟΚ του Συμβουλίου περί καταρτίσεως καταλόγου τρίτων χωρών από τις οποίες τα κράτη μέλη επιτρέπουν τις εισαγωγές βοοειδών, χοιροειδών, νωπού κρέατος και προϊόντων κρέατος [κοινοποιηθείσα υπό τον αριθμό Ε(1999) 1165] (Κείμενο που παρουσιάζει ενδιαφέρον για τον ΕΟΧ) (1999/301/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου, αιγείου, προβείου και χοιρείου είδους, νωπών κρεάτων ή προϊόντων με βάση το κρέας προελεύσεως τρίτων χωρών(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 3 παράγραφος 1, το άρθρο 4 παράγραφος 1 και το άρθρο 18 παράγραφος 1, την οδηγία 96/22/ΕΚ του Συμβουλίου, της 29ης Απριλίου 1996, για την απαγόρευση της χρησιμοποίησης ορισμένων ουσιών με ορμονική ή θυρεοστατική δράση και τον βήτα-ανταγωνιστικών ουσιών στη ζωική παραγωγή, και για την κατάργηση των οδηγιών 81/602/ΕΟΚ, 88/146/ΕΟΚ και 88/299/ΕΟΚ(3), και ιδίως το άρθρο 11, Εκτιμώντας: (1) ότι, με την απόφαση 87/257/ΕΟΚ της Επιτροπής(4), όπως τροποποιήθηκε τελευταία από την απόφαση 1999/220/ΕΚ(5), καταρτίστηκε αρχικώς πίνακας των εγκαταστάσεων των ΗΠΑ που εγκρίνονται για την εισαγωγή νωπών κρεάτων στην Κοινότητα· ότι ο πίνακας αυτός μπορεί να τροποποιείται εκάστοτε υπό το φως των αποτελεσμάτων των κοινοτικών επιθεωρήσεων που διενεργούνται στις ΗΠΑ· (2) ότι με συνήθεις επιθεωρήσεις που διενεργήθηκαν κατ' εφαρμογή του άρθρου 5 της οδηγίας 72/462/ΕΟΚ απεκαλύφθη ότι το επίπεδο υγιεινής ορισμένων εγκαταστάσεων μπορεί να θεωρείται ικανοποιητικό· ότι οι εγκαταστάσεις αυτές μπορούν ως εκ τούτου να διατηρηθούν ή αναγραφούν στον ανωτέρω πίνακα· (3) ότι πρέπει να τροποποιηθεί ανάλογα ο πίνακας των εγκαταστάσεων· (4) ότι τα κράτη μέλη μπορούν να εισάγουν νωπό κρέας, συμπεριλαμβανομένων παραπροϊόντων, μόνο από τρίτες χώρες ή τμήματα τρίτων χωρών εμφαινόμενων στον πίνακα που έχει καταρτιστεί από το Συμβούλιο με βάση πρόταση της Επιτροπής· (5) ότι ο πίνακας των ανωτέρω τρίτων χωρών ή τμημάτων των χωρών αυτών περιέχεται στην απόφαση 79/542/ΕΟΚ του Συμβουλίου(6), όπως τροποποιήθηκε τελευταία από την απόφαση 1999/236/ΕΚ της Επιτροπής(7)· (6) ότι οι ΗΠΑ εμφαίνονται στον ανωτέρω πίνακα ως τρίτη χώρα από την οποία επιτρέπεται στα κράτη μέλη να εισάγουν νωπό κρέας και προϊόντα με βάση το κρέας· (7) ότι με την οδηγία 96/22/ΕΚ απαγορεύεται η χρήση ορισμένων ουσιών με ορμονική δράση που συνίσταται στην αύξηση του βάρους· (8) ότι η εισαγωγή νωπών κρεάτων από τρίτες χώρες στις οποίες δεν απαγορεύεται η χρήση ορισμένων ουσιών με αυξητική ορμονική δράση υπόκειται στην προσκόμιση εγγυήσεων τουλάχιστον ισοδύναμων προς τους κανόνες που διέπουν την κοινοτική παραγωγή· (9) ότι οι διενεργηθείσες στις ΗΠΑ διάφορες αποστολές επιθεώρησης απεκάλυψαν ελλείψεις στην υλοποίηση των όρων που συμφωνήθηκαν μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τον έλεγχο των καταλοίπων· (10) ότι δειγματοληψίες και αναλύσεις για την ανίχνευση καταλοίπων ορμονών σε νωπό βόειο κρέας και ήπαρ εισαχθέν από τις ΗΠΑ με προορισμό την κατανάλωση από τον άνθρωπο έδειξαν την παρουσία ξενοβιοτικών αυξητικών ορμονών· (11) ότι η κατάσταση επιβάλλει να ενταθούν αμέσως οι έλεγχοι ανίχνευσης καταλοίπων από αυξητικές ορμόνες κατά την εισαγωγή, που διενεργούνται στο εισαγόμενο νωπό βόειο κρέας, συμπεριλαμβανομένων προϊόντων, που προέρχεται από τις ΗΠΑ· ότι η ένταση και η οργάνωση των ανωτέρω ελέγχων έχει καθοριστεί στην απόφαση 1999/302/ΕΚ(8)· (12) ότι, υπό περιστάσεις όπως οι περιγραφόμενες ανωτέρω, η σχετική κοινοτική νομοθεσία και οι εφαρμοζόμενες στην περίπτωση αυτοί διεθνείς συμφωνίες επιτρέπουν στην Ευρωπαϊκή Κοινότητα να αναστείλει τις εισαγωγές από τις ΗΠΑ· ότι θα πρέπει να δοθεί περιορισμένο χρονικό διάστημα ώστε οι ΗΠΑ να λάβουν τα αναγκαία μέτρα και να προβούν στις απαιτούμενες ενέργειες για να επιτύχουν αντικειμενικώς την τήρηση του επιπέδου υγειονομικής προστασίας που ισχύει στην Ευρωπαϊκή Κοινότητα· (13) ότι οι ΗΠΑ θα πρέπει ως εκ τούτου να αφαιρεθούν προσωρινώς από τον κατάλογο τρίτων χωρών από τις οποίες επιτρέπεται στα κράτη μέλη να εισάγουν νωπό βόειο κρέας για κατανάλωση από τον άνθρωπο, με έναρξη εφαρμογής την 15η Ιουνίου 1999· ότι, υπό τις παρούσες περιστάσεις, η αναστολή των εισαγωγών αποτελεί το μόνο είδος μέτρου που διαθέτει λογικώς η Ευρωπαϊκή Κοινότητα· (14) ότι τα μέτρα που προβλέπονται στην παρούσα απόφαση συμφωνούν με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 87/257/ΕΟΚ αντικαθίσταται από το παράρτημα της παρούσας απόφασης. Άρθρο 2 Το μέρος Ι του παραρτήματος της απόφασης 79/542/ΕΟΚ τροποποιείται ως εξής: 1. Η γραμμή ΘΕΣΗ ΠΙΝΑΚΑ " αντικαθίσταται από: ΘΕΣΗ ΠΙΝΑΚΑ ". 2. Μετά το "ο = απαγορεύονται" προστίθεται η ακόλουθη υποσημείωση: "s = έχει ανασταλεί η εξαγωγή προϊόντων για κατανάλωση από τον άνθρωπο". Άρθρο 3 Τα κράτη μέλη προσαρμόζουν τα μέτρα που εφαρμόζουν στις συναλλαγές, ώστε να ανταποκρίνονται στο άρθρο 2 της παρούσας απόφασης και στην απόφαση 1999/302/ΕΚ, πληροφορούν δε αμελλητί περί αυτού την Επιτροπή. Άρθρο 4 Οι διατάξεις του άρθρου 2 επανεξετάζονται με βάση πληροφορίες για την εξέλιξη της κατάστασης και των εγγυήσεων που παρέχουν οι αρμόδιες αρχές των Ηνωμένων Πολιτειών της Αμερικής. Άρθρο 5 1. Το άρθρο 1 εφαρμόζεται από την ημερομηνία κοινοποίησης της παρούσας απόφασης. 2. Το άρθρο 2 εφαρμόζεται από τις 15 Ιουνίου 1999. Άρθρο 6 Η παρούσα απόφαση απευθύνεται στα κράτη μέλη. Βρυξέλλες, 30 Απριλίου 1999.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2079
2119
3489
2106
6205
614
5962
2200
7207
2737
1615

EuroVoc IDs (Expanded): 2079
2119
3489
2106
6205
614
5962
2200
7207
2737
1615

Dataset Source: meu

Split: train